மழை சுட்ட.. ரத்தக் கடத்தி..படுகொலை

மழை சுட்ட.. ரத்தக் கடத்தி..படுகொலை கோபால் நாதன் மழை சுட்ட சூரியன்.. ரத்தக் கடத்தி..படுகொலை செய்யப்பட்ட நகரம்! ! 01.! மழை சுட்ட சூரியன்! -! ஊரெல்லாம் கன மழை ! பெய்து கொண்டிருக்கிறது. ! அணையில்லை, ! ஆனால் குளம் பிறக்கிறது.! குளத்தின் நடுவில் மிதக்கின்றன எனது வீடு.! இங்கிருந்துதான் நதி உற்பத்தியாகி! தெருக்களில் பெருநதியாக நகருகிறது...! குடை பிடித்து கால்களை நனைத்த நிழல்கள் ! வீட்டை நீர் எங்கோ இழுத்துச் செல்கிறது. ! பூச்சாடிலிருந்து உதிர்ந்த பூவின் படகில் ! பயணிக்கிறது எறும்புகள்.! விறாந்தையில் குளிர் காய்ந்தது பறவைகள் ! சோம்பல் முறிப்பில் உடைந்தன சிறகு.! நாட்காலியில் உறங்கும் பூனை! கனவு கண்டு புன்னகையில் சிலிக்கின்றது. ! கிணற்றைக் காணவில்லை ! நிர்வாணத்தை நீரால் ஆடையணிந்து ! சந்தோசத்தால் மூழ்கியது.! கோதுமை மாவில் மிளகாயும்,! வெங்காயமும் கலவையாகிய ரொட்டி! பழைய காதலை சுவைக்கிறது. ! இளகிய அதிகாலை சூரியன் ! பனையோலை வேலி செத்தைக்குள் ! மறைந்து ஒழித்துக் கொண்டிருக்கிறது.! 02.! ரத்தக் கடத்தி ! பின்! மாலை முடிந்து போன ! இன்னொரு பகல் பொழுது ! அதுவும் இரவு காட்டில் ஒளிந்து மறைந்து ! வானம் இன்னொன்றாய் .... மீளவும் ! மேகங்களை கூட்டி கொண்டு வந்தது! நிணத்தின் காவுகளை மணல் வெளியில் ! தூக்கி வீசப்பட்டிருந்தது நிலவு! பிணமழுகி வெடித்து சிதறிய ! காற்றின் வெளிப்பரப்பு மேல் ! பறவைகளும் கணம் தவறி மூச்சு ! திணறல்களால் மௌனிப்போடு ! சிறகசைப்பில்லாமல் ஒளிந்து நிறைகிறது ..! சாம்பல் மேட்டில் மீதொரு துயர் கரைந்து. ! ஒவ்வொரு விடியற் காலையும் ! வீதியோரங்களின் புல்வெளி ! ரத்தம் பூசிய காகித அட்டைப் பூக்களைத்தான் ! தலை வெட்டப்பட்ட உடல்களால் ! மின் கம்பங்களிலும் , தந்தி தூண்களிலும் ,! தொங்கி கொண்டிருக்கும் ! பிண்டங்களின் காலிடுக்குள் ! தலைகளாய் பூத்துக்கொள்கிறது.! எல்லைக்கான புணர்தல் சண்டையில் ! ஆண் சிங்கங்கள் மூர்க்கத்தனமாய்....! சண்டை உச்ச நிலையடைந்து ! புழுதி அள்ளி பூசும் ! காடுகள் மெல்ல மௌனமாகி...! செத்துக் கொண்டிருக்கிறது.! வெற்றி ஆக்ரோசத்தில் ! நிலத்துக்கு உரிமமுடைய ! குட்டிச் சிங்கங்களை கொலைக்கரம் நீள்ந்து! நிர்வாணமாக அலையும் பெண் சிங்கம் ! சுதந்திரக் பெருங்காற்றை சுவாசித்து ! மல்லாந்து படுத்து உறங்கிறது.! நடுப்பகலில் ! மிகவும் ஆழ்ந்த தூக்கத்தில் ! கொடூரமான சொப்பனத்தில் கரைகிறேன்.! ஆயுதம் தோலில் சுமந்து கொண்டு ! கரங்களில் ரத்தம் சொட்டிக் கொள்ளும் ! தலைகளுடன் வீரர்கள்...! முகங்களில் உக்கிரக் கோபத்துடன்! என்னை ஒரு அடந்த காட்டின்! மரத்தில் தொங்க விட்டிருந்தார்கள் ! ஒருவனின் சட்டையிலிருந்து விழுந்தது ! கருணாகரனின் ! போரில் செட்டை கழற்றிய கருநாகம் ! கவிதை புத்தகம்.! ! 03.! படுகொலை செய்யப்பட்ட நகரம்! - கற் குவியலாய் நிறைந்து ! வழிகிறது அந்த ! ஆச்சரியமுட்டும் திகில் நகரம் ! மிஞ்சிய பாதிச் சுவர்களில் போரின் ! உக்கிர அதிர்வுகள் தொப்பிள் ! குழிகளின் தோண்டல் துவக்கின் ! அடையாள பொத்தலுடன் சிதைக்கிறது, ! மணல் அரித்து வீசி முடி கவிழ்த்து ! புதைத்திருந்த படகின் நிணமும்,! பனை, தென்னை மரங்களின் தலை ! முறிந்திருந்த தோப்பின் துயரும்,! பல்லாயிரம் உடலின் ரகசியங்களை ! மண்ணின் சூன்ய குரூரத்துள்...! மறைக்கப்பட்டிருக்கிறது. ! பாழ் நிலத்துள் உறைந்து வாழ்கின்ற ! பிடாரனிடம் இன்னும் கை நிறைய ! வன்மம் வழிந்து பீறிட்டுக் தொடர்கிறது.! நாய்களில்லாத தெருக்களில் ! பிசாசு கொடூரத்தாண்டவம் மீட்சியாய் ! குடியிருப்புக்களை நாசப்படுத்தி சினப்படுத்துகிறது.! ஆக்கிரமிப்பில் சாத்தானின் கரங்கள் ! ஓங்கி உயிரின் வதைபடலம் ! தொகை தொகையாக நீண்டு...! வெளியெல்லாம் ரத்தவாடை வெடுக்கெடுக்கிறது.! கடவுளிடம் உரத்த குரலில் ! கை கூப்பி தொழுது மன்றாடி ! கண்ணீர் மல்கியவர்களின் கரங்களும் ! சிதைந்து அறுந்து விழுந்திற்று....! சாவின் துயர் கோவில் மண்டபத்தினுள் ! எல்லாவற்றையும் நிறைத்துக் கொண்டன